 **KIMLE**

**KIMLEI KÖZÖS ÖNKORMÁNYZATI HIVATAL**

9181 Kimle, Vízpart u. 2.

Telefon: 96/228-030; Fax: 96/572-026.

E-mail: korjegyzo@kimle.hu www.kimle.hu



**ELŐTERJESZTÉS**

**Tárgy:** Kimlei Közös Önkormányzati Hivatalban foglalkoztatott köztisztviselők 2020. évi juttatásairól szóló 2/2020. (II. 12.)önkormányzati rendelet módosításáról

**Tisztelt Képviselő-testület!**

Ezúton terjesztjük elő Kimlei Közös Önkormányzati Hivatalban foglalkoztatott köztisztviselők 2020. évi juttatásairól szóló 2/2020. (II. 12.)önkormányzati rendelet módosítását.

Tájékoztatom a Képviselő-testületet, hogy a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 40. § (2) bekezdése alapján a **2020. évben** az Szja tv. 70. § (8) bekezdésétől eltérően a **SZÉP kártyára a munkáltató által adható béren kívüli juttatások éves keretösszege kedvezően változott**:

*a)*- ha a munkáltató **költségvetési szerv** -

*aa)* **évi 400 ezer forint**, ha a munkavállaló munkaviszonya egész évben fennáll,

*ab)* a 400 ezer forintnak a munkavállaló által az adott munkáltatónál az adóévben a juttatás alapjául szolgáló jogviszonyban töltött napokkal arányos összege, ha a munkavállaló munkaviszonya csak az év egy részében áll fenn.

A törvénymódosításra, valamint a közös önkormányzati hivatal költségvetésében rendelkezésre álló forrásra tekintettel kérjük a rendelet módosítását a előterjesztett tervezet alapján.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörben eljárva, figyelemmel a Kormány által a veszélyhelyzet kihirdetéséről szóló 478/2020. (XI. 3.) Korm. rendelettel Magyarország egész területére kihirdetett veszélyhelyzetre a rendeletet a **Polgármester alkotja meg.**

**A rendelet előkészítése során előzetes hatásvizsgálat lefolytatására sor került.**

Ásványráró, 2020. november 19.

 dr. Mátyus-Minkó Nikoletta s.k.,

 jegyző